คือโดนลูกแมวประมาณ2เดือนกว่า ยังไม่ฉีดยาเลย เลียแถวๆบริเวรหน้าอกและหัวนมอะค่ะ คือจับน้องขึ้นมาเล่นบนตัวแล้วน้องมุดเข้าไปในเสื้อ(ตอนนั้นอยู่บ้านเลยไม่ได้ใส่เสื้อในค่ะ) ตอนแรกที่น้องมุดเข้าไปก็ไม่เอะใจอะไร เพราะเดี๋ยวน้องก็ออกมา แต่พอซักพักรู้สึกเหมือนโดนเลีย ก็เลยรีบจับน้องออกมา แล้วก็ไปล้างด้วยน้ำเปล่ากับเช็ดด้วยแอลกอฮอล์ค่ะ (ยังไม่เคยมีลูกเลยไม่มีน้ำนมค่ะ เหมือนน้องมาเลียแล้วก็งับๆเฉยๆค่ะแต่ไม่เป็นแผลอะไรนะคะ)ปล.โดนเมื่อ12 มีนาคม สังเกตน้อง น้องปกติดีร่าเริงและซนเหมือนเดิมค่ะ คำถามคือ1โดนลูกแมวเลียที่หัวนมจะติดเชื้อพิษสุนัขบ้ามั้ยคะ 2ถ้าสังเกตไม่ครบ10วันแล้วพาน้องไปฉีดวัคซีนเลยได้มั้ยคะหรือต้องรอสังเกตอาการน้องให้ครบ10วันก่อนคะ
สวัสดีค่ะ 1. การถูกเลียที่ผิวหนังที่ไม่มีบาดแผล จะไม่ทำให้ติดเชื้อพิษสุนัขบ้าค่ะ ส่วนบริเวณที่โดนงับ แม้ไม่มีรอยแผลถลอก แผลเลือดออก แต่หากมีรอยช้ำ ก็จะมีความเสี่ยงในการติดเชื้อพิษสุนัขบ้าได้ค่ะ2. โดยส่วนใหญ่หากแมวรับเชื้อพิษสุนัขบ้ามา จะเริ่มแสดงอาการภายใน 18 วันหลังรับเชื้อ และเชื้อจะถูกปล่อยออกมาทางน้ำลาย 1 วันก่อนแสดงอาการ และจะเสียชีวิตภายในประมาณ 4 วัน (ซึ่งมีระยะเวลาสั้นกว่าสุนัข) ดังนั้นหากนับจากวันที่โดนลูกแมวเลีย การสังเกตอาการแค่ 4 วันก็เพียงพอสำหรับลูกแมว โดยหากลูกแมวยังคงปกติดีอยู่ แสดงว่าไม่ได้กำลังเป็นโรคพิษสุนัขบ้าดังนั้นในวันนี้วันที่ 21 มี.ค. หากลูกแมวยังมีอาการปกติดี อาจไม่จำเป็นต้องไปฉีดวัคซีนพิษสุนัขบ้าค่ะ อย่างไรก็ตามเมื่อลูกแมวมีอายุครบ 3 เดือน ควรพาลูกแมวไปฉีดวัคซีนนะคะ และในระหว่างนี้ ควรให้ลูกแมวอยู่แต่ในบ้าน เพื่อป้องกันการออกไปรับเชื้อพิษสุนัขบ้าค่ะ